Z A P I S N I K
s 9. sjednice Vijeća Mjesnog odbora Mimara
održane 16. veljače 2022. godine
u prostorijama MO Mimara, Vodnikova 15, s početkom u 18 sati


Prisutni članovi Vijeća Mjesnog odbora (MO) Mimara: Iva Špoljar Šarić, Lina Budak, Ana Podnar, Nada Jagetić i Boris-Neven Beker. 

Predsjednica Vijeća MO Mimara pozdravlja prisutne i konstatira da su na sjednici prisutni svi članovi Vijeća, čime su stečeni uvjeti za raspravu i pravovaljano odlučivanje.

Članovi Vijeća Mjesnog odbora konstatiraju da ih je dočekao izuzetno prljav prostor, blatan pod, s time da je tepih bio lišća i blata, radi čega su članovi MO zajedno prionuli čišćenju podova. Članovi Vijeća Mjesnog odbora mole Područni ured da osigura redovno održavanje prostora, koje podrazumijeva čišćenje prostora i provjeru čistoće istog. Zbog opisanog zatečenog stanja prostora predlažu Područnom uredu da upozore sve korisnike prostora da nakon korištenja prostor moraju očistiti i potpisati se na listu koju je potrebno isprintati i staviti na konferencijski stol. U suprotnom će im se oduzeti pravo korištenja prostora.

Prije utvrđivanja dnevnog reda, predsjednica Vijeća MO Mimara otvara raspravu o zapisniku s 8. sjednice Vijeća MO Mimara. Kako primjedbi na zapisnik nije bilo, Vijeće jednoglasno prihvaća zapisnik s 8. sjednice Vijeća MO Mimara održane 19. siječnja 2021. godine.

Predlaže se sljedeći


DNEVNI RED

1. Financijski plan za 2022. godinu - usvajanje
1. Plan malih komunalnih akcija za 2022. godinu - usvajanje
1. Upiti građana
1. Razno


1. Predsjednica Vijeća MO Mimara predstavlja financijski plan za 2022. godinu te članovi Vijeća MO Mimara raspravljaju i glasaju o istome.

Članovi Vijeća MO Mimara usvajaju financijski plan za 2022. godinu.









Na temelju članka 99.,stavka 1.,točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21), i članka 28. Poslovnika Vijeća Mjesnog odbora ''Mimara'' i Financijskog plana Gradske četvrti Donji grad za 2022. (Službeni glasnik Grada Zagreba  4/22), Vijeće Mjesnog odbora ''Mimara'' na 9. sjednici, 16.veljače 2022. donijelo je


FINANCIJSKI PLAN
Mjesnog Odbora ''Mimara''
za 2022.

Članak 1.
Financijski plan Mjesnog odbora ''Mimara'' za 2022. (dalje u tekstu: Plan) sastoji se od:

PRIHODA:										773.200,00
RASHODA:										773.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	773.200,00

	6711
	PRIHODI ZA FINANCIRANJE RASHODA POSLOVANJA
	773.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	773.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	697.000,00

	 
	ODRŽAVANJE JAVNIH ZELENIH POVRŠINA
	335.000,00

	 
	ODRŽAVANJE NERAZVRSTANIH CESTA
	362.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu,
civilnu zaštitu i sigurnost

Članak 4.
Plan će biti objavljen na oglasnoj ploči u sjedištu Mjesnog odbora.

KLASA:   024-08/22-003/392
URBROJ: 251-13-11-1-22-3
Zagreb, 16.veljače 2022.

Predsjednica Vijeća
Mjesnog odbora ''Mimara''

Iva Špoljar Šarić
_____________________________



2. Predsjednica Vijeća MO Mimara predstavlja Plan malih komunalnih akcija za 2022. godinu te članovi Vijeća MO Mimara raspravljaju i glasaju o istome. 

Članovi Vijeća MO Mimara usvajaju Plan malih komunalnih akcija za 2022. godinu.




	Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21) i članka 15. stavka 1. točke 4. Pravila Mjesnog odbora ''Mimara'' (od 20.ožujka 2017 i 4.srpnja 2018), Vijeće Mjesnog odbora ''Mimara'', na 9. sjednici, 16.veljače 2022., donijelo je

Plan malih komunalnih akcija
Mjesnog odbora ''Mimara'' u 2022.



	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Mimara'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 697.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	335.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	362.000,00

	Ukupno
	697.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 49.838 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 45.707 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 253.000,00 kuna za asfalterski program i
	- 30 % ili 109.000,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2022.


KLASA:  024-08/22-003/392
URBROJ: 251-13-11-1-22-4
Zagreb, 16.veljače 2022.                       
Predsjednca
Vijeća Mjesnog odbora
''Mimara''
Iva Špoljar Šarić







   
3. Članovi Vijeća MO Mimara raspravljaju o zaprimljenim upitima građana. 
Članovi Vijeća MO Mimara su upoznati s molbom E.R., predstavnice suvlasnika zgrade Savska cesta 17 koja se raspituje za mogućnost povremenog korištenja prostora mjesnog odbora Mimara budući je njihova zgrada dosta oštećena u potresu, zbog čega je održavanje sastanaka na stubištu ili zajedničkim prostorima teško provedivo. Kako ne postoji jedinstveno mišljenje o tome treba li se udovoljiti ovom zahtjevu, članovi Vijeća MO Mimara glasaju o istome te se zahtjev prihvaća većinom glasova (3glasa za, 2 glasa protiv). 

Članovi Vijeća MO Mimara donose zaključak da prihvaćaju predloženi prijedlog da se stanarima zgrade na adresi Savska cesta 17 omogući povremeno korištenje prostora mjesnog odbora Mimara, uz prethodnu najavu Područnoj službi i mjesnom odboru.


4. Pod točkom Razno predsjednica Vijeća obavijestila je članove o dopisu koji je 10. veljače 2022. stigao od gđe Sanje Burlović, za Autonomni kulturni centar – Attack! (AKC). 

Članovi Vijeća MO Mimara upoznati su sa sadržajem dopisa u kojem se od MO Mimara traži podrška u rješavanju pravnog statusa i uspostavljanju dijaloga s nadležnim gradskim uredima u vezi potencijalnih planova o sanaciji posljedica potresa. 

Članovi Vijeća MO Mimara odlučili su uputiti gđi Burlović sljedeći odgovor: 
„Neovisno o našim simpatijama prema radu kulturnih udruga i općenito alternativnoj kulturi, kao i radu Vaše udruge, slobodni smo priopćiti Vam da smo zasuti brojnim pritužbama stanara zgrada u susjedstvu AKC-a koji se tuže na prekomjernu buku i nezakonite građevinske radove u prostoru „Medike“. Imajući u vidu očitovanje Gradskog ureda za upravljanje imovinom Grada, klasa: 372-01/20-001/716, urbroj: 251-14-32-2/003-21-10 od 7. kolovoza 2021. (koje prilažemo), a  u kojem ste pozvani da prestanete koristiti prostor i isti ispraznite u roku od 8 dana, te ga predate u posjed Gradu Zagrebu, smatramo se nenadležnima za rješavanje po Vama iznijetog problema.“

U nastavku se raspravljalo o aktualnostima na području MO Mimara:
· Članovi Vijeća MO Mimara traže od Gradske četvrti povratne informacije o do sada poslanim im Zaključcima s prethodnih sjednica ovog MO.
· Članovi Vijeća MO Mimara traže od Zrinjevca hitno saniranje rupa pred Državnim arhivom.
· Članovi Vijeća MO Mimara traže od Zrinjevca i Čistoće redovito čišćenje nogostupa ispred kluba H2O u Runjaninovoj ulici i oko tog kluba, kao i u Crnatkovoj, pogotovo zelene površine.
· Članovi Vijeća MO Mimara traže od ZET-a postavljanje info-tabli (displeja) na tramvajskim stajalištima u Vodnikovoj i Savskoj (ispred Hotela Westin i preko puta na stanici/ispred Glembaya/) s informacijama vezanim za dolazak tramvaja i iz bočnih ulica. 
· Članovi Vijeća MO Mimara traže od Gradskog ureda za prostorno uređenje, izgradnju Grada, graditeljstvo, komunalne poslove i promet, ali i od 1. policijske postaje hitno rješavanje problema nepropisnog parkiranja automobila na pločniku ispred i oko spomenutog noćnog kluba H2O kao i na nogostupu ispred istočne strane hotela Westin (u dijelu ispred noćnog kluba Ray i trgovine DM). Pred spomenutim hotelom popucao je nogostup (kocke) od težine parkiranih automobila.

U nastavku članovi ističu sljedeće prioritetne aktivnosti i traže od Područne službe pomoć u rješavanju istih:
· Izvršenje aktivnosti vezanih za prostorije MO Mimara:
· rješavanje problema povremenog čišćenja prostorija MO Mimara;
· postavljanje komarnika na prozore kako bi se spriječio ulazak mačaka kroz rešetke i spriječio problem komaraca;
· spuštanje ploče na ulazu u haustor zgrade (na Vodnikovoj ulici) koja je postavljena previsoko kako bi bila vidljivija;
· postavljanje oglasne ploče za MO Mimara u Vodnikovoj ulici;
· postavljanje sandučića za primanje pošte na ulazu u prostor.


Kako više nije bilo pitanja ni komentara, članovi Vijeća MO Mimara dogovaraju termin sjedeće sjednice u srijedu, 23. ožujka 2022. godine u 18.00 sati. 



Zapisnik vodila: Iva Špoljar Šarić



Predsjednica Vijeća
Mjesnog odbora Mimara

Iva Špoljar Šarić, v.r.
KLASA: 024-08/22-003/392
URBROJ:251-13-11-1-22-2

